
CENTRALIZUOTOS VIDAUS AUDITO TARNYBOS 
VYRIAUSIOJO VIDAUS AUDITORIAUS
PAREIGYBĖS APRAŠYMAS


I SKYRIUS
PAREIGYBĖS CHARAKTERISTIKA

1. Centralizuotos vidaus audito tarnybos (toliau – Tarnybos) vyriausiasis vidaus auditorius yra karjeros  valstybės tarnautojas.

II SKYRIUS
PASKIRTIS

2. Tarnybos vyriausiojo vidaus auditoriaus pareigybė reikalinga vertinant rizikos valdymą ir vidaus kontrolę, padėti įgyvendinti viešojo juridinio asmens, jam pavaldžių ir (arba)  jo valdymo sričiai priskirtų viešųjų juridinių asmenų veiklos tikslus.

	
III SKYRIUS
VEIKLOS SRITIS 

3. Šias pareigas einantis valstybės tarnautojas vykdo bendrosios veiklos srities – vidaus audito – funkcijas.

IV SKYRIUS
SPECIALIEJI REIKALAVIMAI ŠIAS PAREIGAS EINANČIAM VALSTYBĖS TARNAUTOJUI

4. Valstybės tarnautojas, einantis šias pareigas, turi atitikti šiuos specialiuosius reikalavimus: 
4.1. turėti aukštąjį universitetinį socialinių mokslų studijų srities ekonomikos, vadybos, viešojo administravimo arba teisės krypties išsilavinimą; 
4.2.   turėti ne mažesnį kaip 1 metų darbo stažą audito arba vidaus audito srityse;
	   4.3.  mokėti dirbti šiomis kompiuterinėmis programomis: MS Word, MS Excel, MS Outlook, Internet Explorer;
4.4.  būti susipažinusiam su Lietuvos Respublikos Konstitucija, Lietuvos Respublikos teisės aktais, reglamentuojančiais vietos savivaldą, viešąjį administravimą, valstybės tarnybą, dokumentų valdymą, viešuosius pirkimus, išmanyti Lietuvos Respublikos įstatymus ir kitais norminius teisės aktus, reglamentuojančius vidaus auditą, vidaus auditorių profesinės etikos principus ir normas, viešųjų juridinių asmenų veiklos reglamentavimą, biudžeto sandarą, strateginį planavimą, turto disponavimą, valdymą, naudojimą, apskaitą ir atskaitomybę, programų vertinimą.
4.5. mokėti savarankiškai planuoti, organizuoti savo darbą, sisteminti ir apibendrinti informaciją, priimti sprendimus, gebėti sklandžiai dėstyti mintis raštu ir žodžiu;
4.6. išmanyti dokumentų rengimo ir įforminimo bei raštvedybos taisykles.


V SKYRIUS
ŠIAS PAREIGAS EINANČIO VALSTYBĖS TARNAUTOJO FUNKCIJOS

5. Šias pareigas einantis valstybės tarnautojas atlieka šias funkcijas:
          5.1. Planuodamas vidaus auditą, atlieka išankstinį rizikos vertinimą, parengia vidaus audito planą ir programą, kuriuos tvirtina Tarnybos vedėjas.
	   5.2. Atlieka vidaus auditus viešajame juridiniame asmenyje, jam pavaldžiuose ir (arba) jo valdymo sričiai priskirtuose viešuosiuose juridiniuose asmenyse. Jų metu vertina audituojamų subjektų valdymo, jų rizikos valdymo ir vidaus kontrolės procesų tinkamumą bei veiksmingumą ir atlieka vidaus audito procedūras, numatytas Savivaldybės administracijos direktoriaus patvirtintoje Tarnybos vidaus audito metodikoje. 
	  5.3. Vertina viešojo juridinio asmens, jam pavaldžių ir (arba) jo valdymo sričiai priskirtų viešųjų juridinių asmenų lėšų, gautų iš Europos Sąjungos bei užsienio institucijų ar fondų, administravimą ir panaudojimą.
	   5.4. Atlikęs vidaus audito programoje numatytas vidaus audito procedūras, rengia darbo dokumentus, vidaus audito ataskaitą su išvadomis ir rekomendacijomis.
	   5.5. Vykdo atliktų vidaus auditų pažangos stebėjimą. 
5.6. Tvarko Tarnybos dokumentaciją, vadovaujantis vidaus audito standartais ir dokumentų tvarkymo ir apskaitos taisyklėmis.
5.7. Konsultuoja viešojo juridinio asmens, jam pavaldžių ir (arba)  jo valdymo sričiai priskirtų viešųjų juridinių asmenų vadovus  vidaus audito ir vidaus kontrolės klausimais.
5.8. Dalyvauja planuojant Tarnybos veiklą, sudarant strateginius ir metinius Tarnybos veiklos planus, rengiant metinę veiklos ataskaitą.  
5.9. Pildo skyriaus darbuotojų darbo laiko apskaitos žiniaraščius ir teikia juos Tarnybos vedėjui;
5.10. Vykdo kitus nenuolatinio pobūdžio Tarnybos vedėjo pavedimus, kad būtų pasiekti viešojo juridinio asmens tikslai.


VI SKYRIUS 
ŠIAS PAREIGAS EINANČIO VALSTYBĖS TARNAUTOJO PAVALDUMAS


6. Šias pareigas einantis valstybės tarnautojas tiesiogiai pavaldus Tarnybos vedėjui.

                       _____________________________________________


Susipažinau:


__________________	_______________________	___________________
         (Parašas)                                         (Vardas ir pavardė)                               (Data)

